# Chris Riddell

Chris Riddell (Ciutat del Cap, 13 d'abril de 1962) és un il·lustrador britànic i autor de llibres infantils i caricatures polítiques per a The Observer. Ha guanyat tres cops la Kate Greenaway Medal (2001, 2004, 2016), el premi dels llibreters britànics per al millor llibre infantil il·lustrat i també n'ha estat dos cops finalista. És l'únic autor que l'ha guanyat tres cops. El 2015 fou nomenat Children's Laureate.

## Vida

Chris Riddell nasqué a Sud-àfrica, on el seu pare exercia de vicari anglicà, progressista i oposat a l'apartheid. La família retornà a Anglaterra quan Riddell només tenia un any i s'instal·là a Brixton. Des de jove va mostrar talent artístic; de petit, admirava John Tenniel (1820-1914), l'il·lustrador d'Alícia en terra de meravelles. Va estudiar il·lustració a la Brighton Polytechnic, on tingué com a professor Raymond Briggs.
A part d'il·lustrar i escriure ell mateix llibres, va treballar com a il·lustrador a The Economist a partir dels 80 i al diari The Observer, des de 1995. Hi publica caricatures polítiques.

## Publicacions
### Sèries en col·laboració

* Sèrie The Edge Chronicles: Llarga sèrie de llibres, publicats des de 1998, escrits juntament amb Paul Stewart i il·lustrats per Riddell. Se situen en un món fictici, anomenat The Edge. En català se n'ha traduït un, el primer: Més enllà del bosc. Cròniques de l'abisme (Editorial Empúries, 2002)
** Beyond the Deepwoods (1998)
** Stormchaser (1999)
** Midnight Over Sanctaphrax (2000)
** Cloud Wolf (2001)
** The Curse of the Gloamglozer (2001)
** The Last of the Sky Pirates (2002)
** Vox (2003)
** Freeglader (2004)
** The Edge Chronicles Maps (2004)
** The Winter Knights (2005)
** The Stone Pilot (2006)
** Clash of the Sky Galleons (2006)
** The Lost Barkscrolls (2007)
** The Immortals (2009)
* Sèrie Barnaby Grimes, amb Paul Stewart
* Amb Paul Stewart també ha col·laborat en la il·lustració de Muddle Earth i en altres llibres com Fergus Crane, Corby Flood, o Hugo Pepper, tots guanyadors del Nestlé Children's Book Prize.

### Sèrie Ottoline

Chris Riddell, autor i il·lustrador
* Ottoline and the Yellow Cat (2007) (cat. Ottolina i la gata groga Barcelona: Cruïlla, 2008)
* Ottoline Goes to School (2008) (cat. Ottolina va a l'escola Barcelona: Cruïlla, 2009)
* Ottoline at Sea (2010) (cat. Ottolina al mar Barcelona: Cruïlla, 2010)
* Ottoline and the Purple Fox (2016) (Ottolina i el guillot lila Barcelona: Cruïlla, 2017)

### Sèrie Goth Girl. Ada Goth, en català

Chris Riddell, autor i il·lustrador
* Goth Girl and the Ghost of a Mouse (2013) (cat. L'Ada Goth i el ratolí fantasma, Barcelona: Cruïlla, 2014)
* Goth Girl and a Fete Worse than Death (2014) (cat. L'Ada Goth i la Festa Mortífera Barcelona: Cruïlla, 2014)
* Goth Girl and the Wuthering Fright (2015) (cat. L'Ada Goth i el concurs estrambòtic Barcelona: Cruïlla, 2015)
* Goth Girl and the Pirate Queen (2015)
* Goth Girl and the Sinister Symphony (es publicarà el 2017)

### Com a il·lustrador

* The Graveyard Book (2008), de Neil Gaiman
* The Sleeper and the Spindle (2013), de Neil Gaiman
* Coraline (2013) de Neil Gaiman (altres edicions del mateix llibre tenen altres il·lustradors)

## Premis

A més de ser finalista o nominat en diversos premis en moltes ocasions, ha obtingut els següents:
* 1997 Something Else, escrit per Kathryn Cave, premi UNESCO Prize for Children's and Young People's Literature in the Service of Tolerance
* 2001 Pirate Diary, escrit per Richard Platt, premi Kate Greenaway Medal
* 2003 Pirate Diary, premi Blue Peter Book Award, Best Book with Facts
* 2004 Jonathan Swift "Gulliver", adaptació de Martin Jenkins del clàssic de Swift, premi Greenaway Medal
* 2004 Fergus Crane, escrit per Paul Stewart, premi Nestlé Smarties Book Prize (categoria 6–8 anys) i el Smarties Prize "4Children Special Award"
* 2007 Ottoline and the Yellow Cat, premi Nestlé Smarties Book Prize (categoria 6–8 anys)
* 2008 Ottoline and the Yellow Cat, premi Red House Children's Book Award
* 2013 Goth Girl and the Ghost of a Mouse, premi Costa Book Awards (categoria infantil).
* 2016 The Sleeper and the Spindle, de Neil Gaiman, premi Kate Greenaway Medal

## Referències

* ↑ http://www.carnegiegreenaway.org.uk/press.php?release=pres_2016_winner_announce.html Arxivat 2017-03-20 a Wayback Machine.
* ↑ https://www.theguardian.com/books/2014/dec/19/chris-riddell-illustrator-neil-gaiman-jk-rowling-russell-brand-books-interview
* ↑ Pàgina web de la sèrie

## Enllaços externs

* Pàgina web de Riddell
* Pàgina de l'autor al'editorial Panmacmillan Arxivat 2017-03-20 a Wayback Machine.
* Entrevista a The Guardian, amb motiu del premi Children's Laureate 2015
* Entrevista a The Guardian 2014